CELEX: 62010CA0454
Language: et
Date: 2011-11-17 00:00:00
Title: Kohtuasi C-454/10: Euroopa Kohtu (teine koda) 17. novembri 2011 . aasta otsus (Bundesfinanzhofi eelotsusetaotlus — Saksamaa) — Oliver Jestel versus Hauptzollamt Aachen (Ühenduse tolliseadustik — Artikli 202 lõike 3 teine taane — Tollivõla tekkimine kauba ebaseadusliku tolliterritooriumile toomise tõttu — Mõiste „võlgnik” — Osalemine ebaseaduslikus tolliterritooriumile toomises — Ebaseaduslikult tolliterritooriumile toodud kauba müügilepingute sõlmimist vahendanud isik)

28.1.2012   
            
            
               ET
            
            
               Euroopa Liidu Teataja
            
            
               C 25/18
            
         
      Euroopa Kohtu (teine koda) 17. novembri 2011. aasta otsus (Bundesfinanzhofi eelotsusetaotlus — Saksamaa) — Oliver Jestel versus Hauptzollamt Aachen
      (Kohtuasi C-454/10) (1)
      
      (Ühenduse tolliseadustik - Artikli 202 lõike 3 teine taane - Tollivõla tekkimine kauba ebaseadusliku tolliterritooriumile toomise tõttu - Mõiste „võlgnik” - Osalemine ebaseaduslikus tolliterritooriumile toomises - Ebaseaduslikult tolliterritooriumile toodud kauba müügilepingute sõlmimist vahendanud isik)
      (2012/C 25/29)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Hageja: Oliver Jestel
      
         Kostja: Hauptzollamt Aachen
      
         Ese
      
      Eelotsusetaotlus — Bundesfinanzhof — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307), artikli 202 lõike 3 teise taande tõlgendamine — Tollivõla tekkimine seoses kauba ebaseadusliku toomisega Euroopa Liidu tolliterritooriumile — Isik, kes osales vahendajana ebaseaduslikult sissetoodud kauba müügilepingute sõlmimisel vahetult selle kauba sissetoomisel osalemata — Tingimused, mille alusel selline isik võib olla võlgnik tollimaksu osas.
      
         Resolutsioon
      
      Nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artikli 202 lõike 3 teist taanet tuleb tõlgendada nii, et kauba liidu tolliterritooriumile ebaseaduslikul toomisel tekkinud tollivõla korral tuleb võlgnikuks lugeda isikut, kes sissetoomises vahetult osalemata vahendab kauba müügilepingute sõlmimist, juhul kui ta teadis või oleks pidanud mõistlikult teadma, et sissetoomine on ebaseaduslik, mille tuvastamine on eelotsusetaotluse esitanud kohtu ülesanne.
      
         (1)  ELT C 317, 20.11.2010.